cyanic-selkie/wikianc huggingface dataset:
DC-universumi – alkuperäiset animaatioelokuvat
Superman: Doomsday
Ensimmäinen elokuva Superman: Doomsday julkaistiin 21. syyskuuta 2007 ja se perustui löyhästi vuosien 1992-1993 julkaistuun Death of Superman -sarjakuvatrilogiaan. Sen pääosissa ääninäyttelivät Adam Baldwin (Teräsmies), Anne Heche (Lois Lane) ja James Marsters (Lex Luthor). Elokuva sai enimmäkseen positiivista palautetta erityisesti taiteellisuudesta ja teknisestä puolesta, mutta elokuvan kesto oli juoneen nähden liian lyhyt. Doomsday palkittiin Golden Reelilla vuonna 2008 parhaasta musiikista suoraan DVD:lle julkaisun kategoriassa.
Oikeuden Puolustajat: Uusi rintama
Oikeuden Puolustajat: Uusi rintama oli toinen julkaistu elokuva, joka perustui Darwyn Cooken tekemään kuusiosaiseen DC: The New Frontier -lyhytsarjakuvasarjaan. 26. helmikuuta 2008 julkaistu elokuva oli edellisen elokuvan tavoin käyttänyt pääosassa tunnettuja näyttelijöitä, kuten David Boreanaz (Hal Jordan/Vihreä Lyhty), Miguel Ferrer (Metsästäjä Marsista), Kyle MacLachlan (Teräsmies), Lucy Lawless (Ihmenainen), Neil Patrick Harris (Salama) ja Jeremy Sisto (Batman). Edellisen elokuvan tavoin se sai enimmäkseen positiivista palautetta ja joidenkin tahojen puolesta pidettiin hieman parempana elokuvana mitä edellinen Superman: Doomsday. Oikeuden Puolustajat: Uusi rintama ei kuitenkaan menestynyt palkintojen suhteen, mutta se sai kolme ehdokkuutta. Vuonna 2008 se huomioitiin Emmylla erinomaisena animaatio-ohjelmana. Vuotta myöhemmin Annie-gaalassa se oli ehdolla parhaaksi suoraan videolle julkaisuksi, sekä Golden Reel -gaalassa parhaasta musiikista suoraan videolle julkaisussa.
Batman: Gothamin ritari
right|thumb|200px|Elokuvan alkuperäinen kansikuva.
Kolmas elokuva poikkesi edellisistä sen perustuessa Batman Begins ja Yön ritari -elokuvien välisiin tapahtumiin. Elokuva julkaistiin 8. heinäkuuta 2008 ja se oli myös poikkeuksellisesti tehty japanilaisen animen tyyliin. Se koostui kuudesta eri lyhytanimaatiosta, jotka muodostivat elokuvan kokonaisuuden. Lisäksi jokaisessa lyhytanimaatiossa käytettiin erilaista animointityyliä. Elokuvan vastaavan tuottajan Bruce Timmin mukaan tarkoitus ei ollut pelkästään hakea uudenlaista ulkonäköä Batmanille vaan myös kuvata Gotham Citya kokonaisuutena. Japanilaisen Studio 4°C -animointistudion myötä se kyettiin toteuttamaan. Tuotannossa olivat mukana muun muassa käsikirjoittajina Brian Azzarello, David S. Goyer ja Greg Rucka. Äänirooleissa puolestaan kuultiin jo yli kymmenen vuotta Batmanin äänenä toiminut Kevin Conroy, sekä Screen Actors Guild Awardsilla palkittu Gary Dourdan (Crispus Allen), David McCallum (Alfred), Ana Ortiz (Anna Ramirez) ja Parminder Nagra (Cassandra). Arvosteluissa se sai kohtuullista palautetta, erityisesti visuaalinen toteutus sai paljon positiivista palautetta, mutta lyhytanimaatioiden juonet yhdistettynä keskenään eivät saaneet suurta arvostusta. Palkintojen suhteen se sai pelkästään ehdokkuuksia. Edellisten elokuvien tavoin se oli ehdolla parhaasta musiikista Golden Reel -gaalassa, jonka se myös voitti. Lisäksi se oli ehdolla vuoden 2009 Annie-gaalassa parhaana suoraan videolle julkaisuna ja elokuvasävellyksestä.
Wonder Woman
Ihmenaiseen perustuvassa elokuvassa keskityttiin pääosin kertomaan hahmon synnyintarina, sekä miten hahmosta tuli huomattava supersankaritar. Se perustui löyhästi 1980-luvun lopun George Pérezin tekemään Gods and Mortals sarjakuvaan. Elokuva esitettiin jo helmikuussa Wondercon ’09:ssä, mutta varsinainen julkaisupäivä oli 3. maaliskuuta 2009, jonka jälkeen se on saanut positiivista palautetta kokonaisuutena. Käsikirjoituksesta vastasi Michael Jelenic, joka sitä ennen kirjoitti elokuvan tarinan yhdessä 2000-luvulla Ihmenaisen sarjakuvia käsikirjoittaneen Gail Simonen kanssa. Elokuvan ohjasi Lauren Montgomery, joka ohjasi ensimmäisen elokuvan Superman: Doomsdayn yhdessä Brandon Viettin ja Bruce Timmin kanssa. Äänirooleissa toimivat tällä kertaa Keri Russell (Ihmenainen), Nathan Fillion (Steve Trevor), Alfred Molina (Ares), Rosario Dawson (Artemis), Virginia Madsen (Hippolyta) ja Oliver Platt (Hades).
Green Lantern: First Flight
Viidentenä julkaisuna on Vihreään Lyhtyyn ja erityisesti Hal Jordaniin perustuva elokuva, joka julkaistiin 28. heinäkuuta 2009. Elokuvan ohjaaja Lauren Montgomery kertoi virallisen sivuston haastattelussa juonen olevan eräänlainen Training Day -elokuvan tyylinen, jossa kokenut Vihreä Lyhty Sinestro saa parikseen nuoren Hal Jordanin. Vielä kokematon Jordan huomaa veteraanin olevan erään Vihreitä Lyhtyjä vastaan olevan salaliiton johtaja. Äänirooleissa kuullaan Christopher Meloni (Hal Jordan), Victor Garber (Sinestro), Michael Madsen (Kilowog) ja Tricia Helfer (Boodikka). Käsikirjoituksesta vastaa Alan Burnett, joka oli aikaisemmin käsikirjoittamassa Batman: Gothamin ritari elokuvaa.
Elokuva ei saavuttanut tarvittavaa kaupallista menestystä, jonka myötä sen suunnitteilla ollut jatko-osa peruttiin. Elokuva sai kuitenkin yhden ehdokkuuden vuonna 2010 Annien kategoriassa ”Paras suoraan videolle julkaisu”.
Superman/Batman: Public Enemies
Viralliseksi nimeksi annettu Superman/Batman: Public Enemies -elokuva oli aluksi huhuttu perustuvan samannimiseen Superman/Batman -sarjakuvaan ja erityisesti Jeph Loebin käsikirjoittamiin tarinoihin. Sitä se myös oli ja elokuvan juoni keskittyi pääpiirteisesti Superman/Batman sarjakuvan kuuteen ensimmäiseen numeroon, jossa Teräsmies ja Batman joutuvat tekemään yhteistyötä, kun Yhdysvaltain presidentti Lex Luthor käyttää hyväkseen tulevan kryptoniitti-asteroidin lähestymisen maaplaneetalle lavastaakseen Teräsmiehen syylliseksi ja julistaa miljardin dollarin löytöpalkkion Teräsmiehestä ja hänen ”apulaisestaan” Batmanista. Tämän myötä supersankarit ja superrikolliset ryhtyvät jahtaamaan kaksikkoa, joiden täytyy tehdä yhteistyötä ja hakea lisäapua pysäyttääkseen asteroidin, sekä paljastaa Luthorin salajuonen valloittaa enemmän kuin Pohjois-Amerikan. Elokuva julkaistiin 29. syyskuuta 2009 ja se herätti huomiota ääniroolien valinnoillaan, kun 1990-luvulla Batmanin ja Teräsmiehen omissa animaatiosarjoissa ääninäyttelleet Kevin Conroy, Tim Daly, sekä Lex Luthorin roolissa tuolloin toiminut Clancy Brown uusivat tutut roolinsa. Mukaan oli otettu edellisten elokuvien tavoin tunnettuja näyttelijöitä, kuten Täydellisistä naisista tuttu Ricardo Antonio Chavira, Smallvillessa näytellyt Allison Mack, sekä CCH Pounder ja LeVar Burton. Elokuvan ohjasi Sam Liu ja käsikirjoitti Stan Berkowitz.
Justice League: Crisis on Two Earths
Superman/Batman: Public Enemies DVD:n takakannessa oli maininta tulevasta elokuvasta Justice League: Crisis on Two Earths. Elokuva on ilmestymässä 23. helmikuuta 2010. Tarina pohjautuu perutun Justice League: Worlds Collide elokuvaprojektiin, jonka käsikirjoituksesta vastasi Dwayne McDuffie. Elokuvan tuottajat pyysivät häntä muokkaamaan vanhaa käsikirjoitusta uuteen muotoon, jossa on myös viittauksia Grant Morrisonin tekemään JLA: Earth 2 -sarjakuvaan.
Elokuvassa rinnakkaisuniversumin Lex Luthor toimii sankarin roolissa, kun hän pyytää apua rinnakkaisuniversumista pelastaakseen maailmansa, jossa Ultraman ja erityisesti Owlman on päässyt valloilleen. Äänirooleissa kuullaan muun muassa Mark Harmon, James Woods, Chris Noth, William Baldwin, Gina Torres ja Bruce Davison.
Batman: Under the Red Hood
Warner Bros. ilmoitti elokuussa Batman: Gothamin ritari -elokuvan jälkeen aikovansa tuottaa lisää Batmaniin liittyviä elokuvia. Sittemmin vuoden 2009 lopulla Crisis on Two Earths DVD julkaisun yhteydessä ilmoitettiin Batman: Under the Hood olevan Warnerin seuraava projekti, jonka käsikirjoittaa Judd Winick.
Myöhemmin helmikuussa 2010 Warner Home Video teki virallisen julkistuksen, jossa se kertoi elokuvan Batman: Under the Red Hood perustuvan vuosina 2004–2005 Judd Winickin käsikirjoittamaan samannimiseen sarjakuvatarinaan. Elokuvan ohjaa Brandon Vietti, joka oli aikaisemmin ohjaamassa DC-universumin elokuvasarjan ensimmäistä elokuvaa Superman: Doomsday. Pääosissa kuullaan Bruce Greenwood (Batman), Jensen Ackles (Punahuppu), Neil Patrick Harris (Nightwing), John DiMaggio (Jokeri) ja Jason Isaacs (Ra's al Ghul).
Superman/Batman: Apocalypse
Superman/Batman: Public Enemies -DVD:n korkean myynnin myötä Warner Bros. julkisti heti lokakuussa tuottavansa sille jatko-osan. Myöhemmin toukokuussa 2010 elokuvan nimeksi julkistettiin Superman/Batman: Apocalypse, joka perustuu edellisen elokuvan tavoin Jeff Loebin tekemään Superman/Batman -sarjakuvaan. Juoni perustuu ”The Supergirl from Krypton” -tarinaan. Elokuva julkaistiin 28. syyskuuta 2010.
Pääosissa ovat edellisessäkin elokuvassa Teräsmiehen ja Batmanin rooleissa olleet Tim Daly ja Kevin Conroy. Mukana ovat myös Andre Braugher (Darkseid), Summer Glau (Terästyttö) ja Edward Asner, joka uusii Granny Goodnesin roolin, jota hän esitti muun muassa Teräsmies-sarjassa. Elokuvan ohjasi Lauren Montgomery ja käsikirjoitti Tab Murphy.
All-Star Superman
Heinäkuussa 2010 San Diego Comic-Con Internationalissa julkistettiin seuraavan elokuvan pohjautuvan Grant Morrisonin tekemään 12-osaiseen All-Star Superman -sarjakuvaan, joka julkaistiin vuosina 2005–2008. Elokuvan käsikirjoituksesta vastasi Dwayne McDuffie, joka jäi myös hänen toiseksi viimeiseksi käsikirjoitukseksi kuoltuaan päivää ennen ensi-iltaa. Elokuva ilmestyi 22. helmikuuta 2011. 21. syyskuussa 2010 elokuvan pääesittäjät julkistettiin, jossa James Denton toimii Teräsmiehenä, Christina Hendricks Lois Lanena, Anthony LaPaglia Lex Luthorina ja Edward Asner Perry Whitea.
Green Lantern: Emerald Knights
Warner Home Video julkisti toukokuussa Vihreän Lyhdyn saavan toisen animaatioelokuvan kesäkuussa 2011, jolloin Warner Bros. aikoo julkaista myös näytelmäelokuvan kyseisestä sankarista. Elokuva tulee olemaan Batman: Gothamin ritari elokuvan tyylinen, jossa kuusi lyhytanimaatiota on koottu elokuvaksi. Tarinoissa tulee olemaan mukana hahmoja kuten Abin Sur, Sinestro, Kilowog, Mogo ja Rori Dag. Äänirooleissa esiintyvät Nathan Fillion, Jason Isaacs, Elisabeth Moss, Henry Rollins ja Roddy Piper. Elokuvan ohjaajaksi valittiin Lauren Montgomery, Jay Oliva ja Chris Berkeley.
Batman: Year One
Comics Continuum tapahtumassa julkistettiin yhden tulevista elokuvista pohjautuvan Frank Millerin ja David Mazzucchellin tekemään sarjakuvaan Batman: Ensimmäinen vuosi. Elokuvan tulee ohjaamaan Lauren Montgomery ja Sam Liu. Sen oli määrä ilmestyä 27. syyskuuta 2011, mutta se myöhäistettiin lokakuun 18. päivälle, jolloin julkaistaan myös videopeli Batman: Arkham City. Batmanin nimiroolissa kuullaan Ben McKenzie. Muita näyttelijöitä ovat Bryan Cranston (James Gordon), Eliza Dushku (Kissanainen), Katee Sackhoff (Sarah Essen) ja Alex Rocco (Carmine Falcone).
Justice League: Doom
WonderCon tapahtumassa maaliskuun lopulla 2011 Bruce Timm julkisti vuoden 2012 ensimmäisen elokuvan olevan Justice League: Doom. Elokuvan nimi saattaa muuttua ajan kuluessa, mutta alustavasti elokuva on tarkoitus julkaista kyseisellä nimellä. Se tulee perustumaan vuoden 2000 JLA: Tower of Babel tarinaan, jossa Batmanin keräämät tiedot Oikeuden Puolustajien supersankareiden vahvuuksista ja heikkousista joutuvat Ra’s Al Ghulin käsiin. Al Ghul käyttää tietoja hyväkseen tuhotakseen koko supersankariryhmän. Käsikirjoituksesta vastaa Dwayne McDuffie, joka ehti kirjoittaa elokuvan käsikirjoituksen ennen kuolemaansa. Batman: Year One -elokuvan bonusmateriaalissa esiteltiin elokuvan aihetta. Ääniohjaaja Romano kertoi roolittaneen aiemmin Justice League -animaatiossa ääninäytelleet näyttelijät tuttuihin rooleihinsa, kuten Kevin Conroy (Batman), Susan Eisenberg (Ihmenainen), Carl Lumbly (Metsästäjä marsista) ja Michael Rosenbaum (Salama). Lisäksi Tim Daly otettiin mukaan vuoden 1996 Teräsmiehen animaatiosarjasta Teräsmiehen rooliin ja Nathan Fillion Vihreän Lyhdyn rooliin.
Superman vs. The Elite
22. heinäkuuta 2011 Comic-Conin tapahtumassa Bruce Timm julkisti vuoden 2012 elokuvat, joista toinen oli Superman vs. The Elite. Myöhemmin helmikuussa 2012 George Newbern julkistettiin toimivan Teräsmiehen roolissa, jonka roolissa hän on ollut aikaisemmin muun muassa Justice League -animaatiosarjassa, sekä lyhytelokuvassa Superman/Shazam! – Return of Black Adam. Lisäksi Lois Lanen rooliin valittiin NCIS Rikostutkijat -televisiosarjassa näytellyt Pauley Perrette. Elokuvan tarina pohjautuu Joe Kellyn käsikirjoittamaan tarinaan ”What’s So Funny About Truth, Justice and the American Way”, jossa Teräsmies taistelee armotonta ja supervoimia omaavaa ryhmää vastaan nimeltä The Elite. Maaliskuussa 2012 WonderConissa Warner Home Videon edustajat julkistivat elokuvan DVD julkaisemisajankohdaksi 12. kesäkuuta 2012. Myös elokuvan ohjaajaksi paljastettiin Michael Chang, joka on aikaisemmin ohjannut muun muassa elokuvan Teen Titans: Trouble in Tokyo, sekä animaatiosarjoja kuten Teen Titans ja Young Justice. Käsikirjoituksesta vastaa Joe Kelly, joka myös teki alkuperäisen sarjakuvan, johon elokuva perustuu.
DC Showcase
DC Showcase keskittyy lyhytelokuviin, joissa keskitytään DC Comicsin hahmoihin, jotka eivät välttämättä saisi pitkää nimielokuvaa. Kaikki lyhytelokuvat julkaistaan DC-universumi – alkuperäisen animaatioelokuvan DVD:n bonusmateriaalina. Useimmiten elokuva kestää noin kymmenen minuuttia. ''Superman/Shazam! – Return of Black Adam'' -lyhytelokuvan jälkeen Warner Bros. päätti olla tuottamatta yhtä aktiivisesti lyhytanimaatioita huonon myynnin vuoksi.
Jalkapallon A-sarjan kausi 1933
Jalkapallon A-sarjan kausi 1933 oli vuonna 1930 perustetun Mestaruussarjan (1930–1935 A-sarja tai Suomen sarja) neljäs kausi. Kaudella 1933 A-sarja pelattiin kahdeksan joukkueen kaksinkertaisena sarjana.
A-sarjan ja Suomen mestaruuden voitti HIFK, joka varmisti kolmannen mestaruutensa jo neljänneksi viimeisessä ottelussa 31. elokuuta, kun se voitti HPS:n Holger Salinin (2), Olof Strömstenin ja Ernst Grönlundin maaleilla 4–2. HIFK oli sarjassa ylivoimainen ja se menetti vain yhden pisteen. Viimeiseksi sijoittuneet VPS ja EIF putosivat B-sarjaan.
DC-universumi – alkuperäiset animaatioelokuvat
The Spectre
Ensimmäinen lyhytelokuva julkaistiin Justice League: Crisis on Two Earths -elokuvan yhteydessä 23. helmikuuta 2010. Lyhytelokuva keskittyi Aave-nimiseen antisankariin, jonka äänenä oli Gary Cole.
Jalkapallon A-sarjan kausi 1933
A-sarjan maalikuningas kaudella 1933 oli HIFK:n Olof Strömsten 18 maalilla. A-sarjan yleisömäärä kaudella 1933 oli yhteensä 49 808 henkeä eli keskimäärin 889 katsojaa ottelua kohti.
Joukkueet
A-sarjaan osallistui kahdeksan joukkuetta, joista kuusi kaudelta 1932 ja kaksi nousijaa kauden 1932 B-sarjasta. B-sarjan loppusarjan kaksi parasta, HJK ja EIF, nousivat suoraan. Nousijajoukkueet korvasivat edellisellä kaudella viimeiseksi jääneet Toverit ja KIF:n.
DC-universumi – alkuperäiset animaatioelokuvat
Green Arrow
Tuotantoryhmällä on ollut suunnitteilla Vihreästä Nuolesta kertova elokuva, jonka tarinan on käsikirjoittanut Tab Murphy. Kesäkuussa 2010 Warner Bros. julkisti projektin olevan lyhytelokuva, jonka nimiroolissa olisi Neal McDonough. Elokuva julkaistaan 28. syyskuuta 2010 Superman/Batman: Apocalypsen DVD:n bonusmateriaalina.
Devious Maids
Sarjaa tehtiin neljä tuotantokautta. Suomessa sarjan esitys alkoi valtakunnallisesti Livillä 17. marraskuuta 2014. Aiemmin sarjaa on esitetty maksukanava Nelonen Primellä.
Juoni
Sarjan aloitusjaksossa Powellin perheen sisäkkö Flora Hernandez murhataan. Henkirikoksesta syytetään professori Marisol Suarezin (Ana Ortiz) poikaa, joten hän soluttautuu kodinhoitajaksi naapurustoon, ottaa salanimen Marisol Duarte ja alkaa tutkia tapausta. Sarjan muita kodinhoitajia ovat meksikolainen Rosie (Dania Ramirez), puertoricolainen Carmen (Roselyn Sánchez) sekä Zoila Diaz (Judy Reyes) ja hänen tyttärensä Valentina (Edy Ganem). Naiset työskentelevät rikkaissa perheissä ja taistelevat samalla yksityiselämiensä ongelmien kanssa.
DC-universumi – alkuperäiset animaatioelokuvat
Catwoman
Vastaava tuottaja Bruce Timm kertoi helmikuussa 2011 Kissanaisen saavan oman lyhytelokuvansa Batman: Year One -elokuvan julkaisun yhteydessä. Nimiroolissa oli Eliza Dushku.
Jalkapallon A-sarjan kausi 1933
Yleisömäärät
Lähde: Jalkapallokirja 1934
Devious Maids
Juoni
Toisella kaudella Flora Hernandezin murha on selvitetty. Kauden mysteerinä on naapurustoon muuttanut uusi sisäkkö Opal Sinclair (Joanna P. Adler)
Päähenkilöt
Musta tausta tarkoittaa, että henkilö esiintyi tuotantokaudella pääosassa ja harmaa tausta sivuosassa. Valkoinen tausta tarkoittaa, että henkilö ei esiintynyt tuotantokaudella.
DC-universumi – alkuperäiset animaatioelokuvat
Teen Titans: The Judas Contract
George Pérezin ja Marv Wolfmanin 1980-luvun Teinititaanit-sarjakuviin perustuvan elokuvan oli tarkoitus alun perin olla kolmas tuotanto DC:n projektissa. Käsikirjoittaja Marv Wolfmanin mukaan elokuvan tuotanto jäi kesken, koska Warner Home Video epäili ettei elokuva saisi tarpeeksi kiinnostusta, jotta siitä tulisi kaupallisesti kannattava julkaisu. Sittemmin elokuva oli siirretty ilmestymään vuodelle 2010 mikäli tuotannon jatkaminen olisi onnistunut. Huhtikuussa 2010 vastaava tuottaja Bruce Timm kertoi elokuvan tuotannon keskeytyneen.
Oscar Hammerstein
Hammersteinin rakennuttamiin teattereihin kuuluivat Harlem Opera House, Columbus Theatre, Manhattan Opera House, Olympia Theatre, Victoria Theatre, Belasco Theatre ja New Opera House. Manhattan Opera Housen kapellimestarina toimi Cleofonte Campanini ja se oli vuosina 1906–1911 Metropolitan-oopperan vakava kilpailija, kunnes Metropolitanin johtokunta osti Hammersteinin osuuden teatterista 1,2 miljoonalla dollarilla. Sopimukseen kuului, että Hammerstein ei saisi järjestää suuria oopperaproduktioita New Yorkissa kymmeneen vuoteen.
Oscar Hammersteinin pojanpoika oli teatterisanoittaja Oscar Hammerstein II.
DC-universumi – alkuperäiset animaatioelokuvat
Teen Titans: The Judas Contract
Juoni olisi perustunut George Pérezin ja Marv Wolfmanin 1980-luvulla tekemään samannimiseen sarjakuvatarinaan Teen Titans: The Judas Contract. Tarinassa Deathstroke palkkaa psykopaattisen supervoimilla varustetun teini-ikäisen tytön nimeltä Terra, jonka hän lähettää vakoilemaan Teinititaaneja saadakseen selville heidän salaiset henkilöllisyydet.
Muut
Elokuvista Wonder Woman ja Green Lantern: First Flight oli tarkoitus tuottaa jatko-osat, mutta niiden hidas myynti ei ollut Warner Bros. yhtiön mieleen, jonka vuoksi tuotantoryhmä joutui keskeyttämään projektit. Vastaavan tuottajan Timmin mukaan mikäli Wonder Woman olisi menestynyt paremmin he olisivat tuottaneet jatko-osan lisäksi Batgirlistä elokuvan Batgirl: Year One.
Mamonovo
thumb|125px|Mamonovon vaakuna. Mamonovo on kaupunki Kaliningradin alueella Venäjällä. Se sijaitsee lähellä Veikselinhaffin rantaa 48 kilometriä Kaliningradista lounaaseen. Kaupungin kautta kulkee Kaliningradin ja Puolan Braniewon välinen rautatie. Asukkaita on 7 700 henkeä (vuonna 2009).
Kaupunki on perustettu vuonna 1301. Vuoteen 1945 saakka se kuului Saksan Itä-Preussiin nimellä Heiligenbeil. Nykyisen nimensä se sai vuonna 1947 paikkakunnalle haudatun Neuvostoliiton sankarin Nikolai Mamonovin kunniaksi. Kaupungissa toimii kalasäilyketehdas.
Jalkapallon A-sarjan kausi 1933
Suomen mestarit
Lähteet: Jalkapallokirja 1981 ; Pelimiehet. Suomen jalkapallon pelaajatilastot 1930–2006
Martin Dooling
Martin Thomas Dooling (18. joulukuuta 1886 Alton, Illinois, Yhdysvallat – 21. elokuuta 1966 Saint Louis, Missouri, Yhdysvallat) oli yhdysvaltalainen jalkapalloilija. Hän kilpaili vuoden 1904 kesäolympialaisissa Saint Louisissa, jossa hän kuului pronssia saaneeseen St. Rose Parish -joukkueeseen.
Olli Orrenmaa
Olli Matti Sakari Orrenmaa on suomalainen laulaja, säveltäjä ja sanoittaja.
Orrenmaa on vuosikymmenten mittaan tehnyt huumoripitoisia trubaduurikeikkoja ja duokeikkoja Jokke Kydön kanssa erityisesti Vaasan seudulla ja menestynyt muun muassa Tapsan tahtien ja Seinäjoen Tangomarkkinoiden lauluntekokilpailuissa.
Varsinaisen työuransa Orrenmaa teki radiotoimittajana Yle Pohjanmaassa. 2000-luvulla hän on lukenut äänikirjoiksi muun muassa Matti Röngän ja Jarkko Sipilän teoksia.
Kaj Harju
Kaj Peter Harju on suomalainen laulaja, säveltäjä ja sanoittaja, joka on tehnyt yhden pitkäsoitton Selecta-levymerkille vuonna 1997.
Tuupovaaran vaakuna
thumb|150px|Tuupovaaran vaakuna (1957–2004) Tuupovaaran vaakuna on saanut aiheensa alueen vanhoista kaskimaista ja metsistä, joihin vaakunan paimenpoika tuohitorvineen, kontteineen ja puukkoineen viittaa.
Vaakunan on suunnitellut Kalevi Karlsson, ja se vahvistettiin käyttöön 17. toukokuuta 1957. Vaakunan selitys on ”mustassa kentässä tuohitorvea puhaltava, nouseva, hopeinen paimenpoika; tuohitorvi, kontti ja puukko kultaiset, kädet ja kasvot luonnonvärisiä”. Vaakuna muuttui epäviralliseksi kotiseutuvaakunaksi 2005 kun Tuupovaaran kunta liittyi Joensuun kaupunkiin.
BMW X3 (G01)
BMW G01 on BMW X3:n kolmannen sukupolven malli, jota on valmistettu vuodesta 2017 lähtien. Se korvasi edeltäneen F25-mallin.
BMW X3 (G01) 2017–
BMW G01 esiteltiin Frankfurtin autonäyttelyssä syyskuussa 2017. Se perustuu BMW:n modulaariselle CLAR-pohjalevylle, kuten useimmat valmistajan mallit. Ainoastaan Kiinan markkinoilla on saatavana pidempiakselivälinen versio (koritunnus G08). vasen|pienoiskuva|BMW G08 Vuoden 2017 Euro NCAP -kolaritestistä G01 sai tulokseksi täydet viisi tähteä. vasen|pienoiskuva|BMW X3 M G01 Vuonna 2019 esiteltiin malliston huipulle X3 M, jossa on kaksoisturboahdettu 3,0-litrainen moottori teholtaan 480 hevosvoimaa. Competition-versiossa teho on nostettu 510 hevosvoimaan.
S.M.A.R.T.
S.M.A.R.T. (Self-Monitoring, Analysis, and Reporting Technology) on tietokoneen kiintolevyjen kunnon (suorituskyvyn) seurantajärjestelmä. S.M.A.R.T:lla voidaan ohjelmallisesti lukea kiintolevyltä erilaisia arvoja liittyen sen toimintaan ja mahdolliseen vian uhkaan. Sen lisäksi sillä voidaan käynnistää erilaisia testejä joilla voidaan varmistaa laitteen toiminta.
Arvoja joita SMART tarjoaa ovat mm. kiintolevyn lämpötila, uudelleenosoitettujen sektorien määrä, käynnistys- ja sammutuskerrat, lukupään parkkeerausmäärä (kannettavat tietokoneet) ja käyttöikä.
Kiintolevyltä saatavien tietojen lukemiseen tarvitaan yleensä erillinen ohjelma. Yleisimpiä ovat SpeedFan (Windows) ja smartmontools (Linux). Myös jotkin käyttöjärjestelmät, kuten Windows 7, osaavat automaattisesti ilmoittaa sellaisista S.M.A.R.T.-lukemista joihin käyttäjän tulisi kiinnittää huomiota.
Ciudad Real (maakunta)
Ciudad Real on maakunta keskisessä Espanjassa Kastilia-La Manchan itsehallintoalueen lounaisosassa. Sen rajanaapureita ovat Cuencan, Albaceten, Jaénin, Córdoban, Bajadozin ja Toledon maakunnat.
Maakunnan väkiluku on 502 578 (vuonna 2017) ja pinta-ala 19 813 neliökilometriä. Noin kahdeksasosa väestöstä asuu pääkaupungissa Ciudad Realissa.
Las Tablas de Daimielin kansallispuisto ja osa Cabañerosin kansallispuistosta sijaitsevat Ciudad Realin alueella.
Geneettinen materiaali
Geneettinen materiaali on ainetta, johon eliön geneettinen eli perinnöllinen informaatio on varastoitu. Kaikkien tunnettujen eliöiden geneettinen materiaali on deoksyribonukleiinihappoa eli DNA:ta tai ribonukleiinihappoa eli RNA:ta.
Joidenkin keinotekoisten elämänmuotojen geneettisenä materiaalina voidaan pitää tietokoneen muistia tai muuta digitaalista tiedonvarastointimuotoa.
Bahan genetik สารพันธุกรรม
Russell Brand
Russell Edward Brand (synt. 4. kesäkuuta 1975 Grays, Essex, Englanti) on brittiläinen stand-up-koomikko, elokuvanäyttelijä, televisio- ja radioesiintyjä, juontaja, kirjailija ja kolumnisti. Hänen satiirinen huumorinsa on polemiikkia herättävää, kuten hänen oma villi elämäntyylinsäkin.
Elämä ja ura
Russell Brand syntyi 4. kesäkuuta 1975 Graysissa Englannissa. Hänen lapsuuttaan varjostivat useat ongelmat. Hänen työväenluokkaiset vanhempansa erosivat kun poika oli vielä vauva, ja äiti kasvatti hänet. Brand kärsi 11-vuotiaana masennuksesta ja syömishäiriöstä, ja hän joutui opettajansa ahdistelemaksi. Hänen äitinsä sairasti syöpää vuosien ajan. Koulussa Brand kerjäsi huomiota erikoisilla tempuillaan, jotka aiheuttivat häiriötä.
Brand kiinnostui näyttelemisestä koulun näytelmäkerhossa. 16-vuotiaana hän muutti Lontooseen opiskellakseen Italia Conti -teatterikoulussa. Hänet erotettiin sieltä käytöksensä johdosta, kuten myös seuraavasta teatterikoulustaan. Hän oli myös alkanut käyttämään huumeita.
Brand sai ensimmäiset televisioroolinsa 1990-luvun puolivälissä. Hän osallistui vuonna 2000 Lontoossa uusien stand up -koomikkojen kykykilpailuun ja sai pian sen jälkeen paikan MTV:n juontajana. Hänet erotettiin vuotta myöhemmin hänen tultuaan töihin pukeutuneena Osama bin Ladeniksi New Yorkin terrorihyökkäyksiä seuranneena päivänä. Brand on myöhemmin selittänyt tekoaan huumeiden käytöllä.
Brand esiintyi vuonna 2002 televisiosarjassa RE:Brand, jossa hän otti vastaan erikoisia haasteita kuten nyrkkeileminen isänsä kanssa ja kylpeminen kodittoman miehen kanssa. Näihin aikoihin Brand alkoi käydä huumevieroituksessa, jota hän kuvasi vuoden 2004 stand-up-esityksessään “Better Now”. Vuonna 2005 Brand hakeutui seksiriippuvuushoitoon.
Brand julkaisi omaelämäkertansa Mun muikkarit: seksiä, huumeita ja seisomakomiikkaa (My Booky Wook: A Memoir of Sex, Drugs, and Stand-up) vuonna 2007 ja muistelmiensa jatko-osan vuonna 2010.
Brand teki vuosina 2006–2008 BBC Radiolle ohjelmaa nimeltä The Russell Brand Show. Hän joutui jättämään ohjelman vuonna 2008 aiheutettuaan närkästystä pilasoitoillaan näyttelijä Andrew Sachsille.
Brandin ensimmäinen merkittävä elokuvarooli oli brittiläisessä elokuvassa St Trinian's (2007). Yhdysvalloissa Brand aloitti elokuvauransa komediaelokuvassa Forgetting Sarah Marshall (2008), jossa hän esitti todellisen stand-up-lavapersoonansa kaltaista roolihahmoa. Hän esiintyi samana vuonna myös Adam Sandlerin tähdittämässä komediassa Iltasatuja. Vuoden 2008 jälkeen Brand on esiintynyt useassa elokuvassa, kuten Tom Cruisen tähdittämässä musikaalissa Rock of Ages (2012).
thumb|Russell Brand puhumassa mielenosoituksessa vuonna 2014 Brand juonsi vuoden 2008 MTV Music Awards -palkintoshow’n, jossa hän herätti huomiota röyhkeillä vitseillään julkisuuden henkilöistä. Hän juonsi ohjelman myös seuraavana vuonna.
Brand meni vuonna 2010 naimisiin yhdysvaltalaisen laulajan Katy Perryn kanssa. Pariskunta erosi vuonna 2012.
Brand on myös kansalaisaktivisti ja ottaa kantaa politiikkaan. Brandilta julkaistiin vuonna 2014 kirja Vallankumous (Revolution), jossa hän kertoo mielipiteitään maailmanpolitiikasta, taloudesta, eriarvoisuudesta, mediasta ja riippuvuuksista. Dokumentissa The Emperor’s New Clothes (2015) Brand haastattelee suuryhtiöiden johtajia talouskriisistä, veronkierrosta ja epätasa-arvosta.
Marion Kische
thumb|Marion Kische, 1976. Marion Kische (s. 30. maaliskuuta 1958 Dresden, Saksi) on entinen itäsaksalainen telinevoimistelija ja olympiamitalisti.
Kische saavutti Montréalin 1976 olympialaisissa pronssia telinevoimistelun joukkuekilpailussa. Hän keräsi kahdeksanneksi parhaat henkilökohtaiset pisteet 77,20 ja oli itäsaksalaisista toiseksi paras. Henkilökohtaisessa moniottelussa hän sijoittui kahdeksanneksi 76,950 pisteellä. Nojapuilla hän sijoittui neljänneksi 19,750 pisteellä ja permannolla viidenneksi 19,475 pisteellä.
Kische ei saavuttanut urallaan henkilökohtaisia MM-mitaleja eikä EM-mitaleja.
Tel Aviv
Tel Aviv-Jaffa on kaupunki Keski-Israelissa Välimeren rannalla. Tel Aviv on perustettu vuonna 1909 ja nykyisin siihen kuuluu myös vanhempi Jaffan kaupunki. Tel Aviv oli Israelin pääkaupunki vuosina 1948–1950, jolloin pääkaupunki siirrettiin Jerusalemiin. Kaikki maat eivät kuitenkaan ole siirtoa tunnustaneet.
Tel Avivin asukasluku oli vuoden 2018 lopussa 451 523. Suuremmalla metropolialueella asui vuonna 2016 3,9 miljoonaa asukasta, eli noin 45 % Israelin väestöstä. Suurin osa paikallisista on juutalaisia, mutta vanhan Jaffan alueella on myös arabivähemmistö.
Maantiede
thumb|vasen|Näkymä Tel Aviviin avaruudesta. Tel Aviv sijaitsee Välimeren rannikolla Keski-Israelin rannikkotasangolla. Pinta-alaa Tel Aviviin hallinnollisesti kuuluvalla alueella on 52 km². Tel Avivin naapurikaupunkeja ovat Bat Yam ja Holon etelässä, Ramat Gan ja Givatayim idässä, sekä Herzliya ja Ramat HaSharon koillisessa. Matkaa Tel Avivista Jerusalemiin kaakossa on noin 60 kilometriä. Tel Avivin kaupunki rakennettiin aikanaan kolmelle rantaviivan suuntaisesti kulkevalle hiekkakiviharjanteelle. Kaupunki on sittemmin levinnyt myös niiden ulkopuolelle. Nykyisin Tel Aviviin kuuluva Jaffa rakennettiin merelle työntyvälle niemekkeelle. Kaupungin alueella on kaksi jokea. Jarkonjoki virtaa idästä länteen laskien kaupungin kohdalla mereen. Ayalonjoki virtaa puolestaan etelästä pohjoiseen laskien Jarkonjokeen. Jarkonjoki muodostaa Tel Avivin keskustan pohjoisrajan. Ayalon on kuiva suuren osan vuodesta.
Tel Avivissa vallitsee välimerenilmasto. Kesät ovat pitkiä, lämpimiä ja kosteita, mutta sadetta tulee vain vähän, Lämpimimmän kuukauden elokuun keskimääräinen korkein lämpötila on 30 °C ja alin 24 °C. Talvet ovat viileitä. Kylmimmän kuukauden tammikuun keskimääräinen ylin lämpötila on 18 °C ja alin 10 °C. Suurin osa sateista tulee talven aikana. Keskimääräinen vuotuinen sadanta on noin 530 mm. Lumisateet ovat talvisinkin hyvin harvinaisia.
Historia
thumb|vasen|[[Jaffa (kaupunki)|Jaffan vanhaa satamaa.]]
Perustaminen ja kasvu
Jaffa on muinainen jo kanaanilaisten aikanaan asuttama kaupunki. Kaupunki kasvoi ja pieneni historiansa eri vaiheiden mukaan. 1700-luvulla se oli vain pieni kylä, mutta sen merkitys satamana kasvoi huomattavasti seuraavan vuosisadan aikana. Ennen sionismia kaupungin asukkaiden valtaosa oli arabeja. 1800-luvun loppupuoliskolla kaupungista oli kuitenkin muodostunut juutalaisten sionistisen liikkeen keskus. Vuoteen 1906 mennessä olot Jaffassa alkoivat käydä monien juutalaisten mielestä liian ahtaaksi. Pian ehdotettiinkin uuden asutuskeskuksen luomista juutalaisille työläisille kaupungin ulkopuolelle. Ehdotuksen mukaisesti perustettiin asuntoyhtiö Agudat Bonei Batim, joka osti maata Jaffan pohjoispuolelta jo entuudestaan olemassa olleen juutalaisyhteisö Neve Tzedekin vierestä. Maa jaettiin kuuteenkymmeneen osaan, jotka jaettiin arpomalla vuonna 1909. Kokonaan uutta kaupunkia hiekalle rakennettaessa innoitusta otettiin esimerkiksi Ebenezer Howardilta ja puutarhakaupungin ideasta. Juutalaisena kaupunkina tienviitat tehtiin hepreaksi. Nimensä Tel Aviv kaupunki sai Theodor Herzlin teoksen Altneuland Nahum Sokolowin tekemän hepreankielisen käännöksen nimen (Tel Aviv eli "kevään kukkula") mukaisesti.
Viisi vuotta kaupungin perustamisen jälkeen Tel Avivin asukasluku oli noin 2 000. Ensimmäinen maailmansota hidasti kaupungin kasvua hetkellisesti. Palestiinan osmani-viranomaiset karkottivat Jaffan ja Tel Avivin juutalaiset pohjoiseen vuonna 1917, koska näiden pelättiin auttavan eteneviä brittejä. Asukkaat pääsivät kuitenkin palaamaan koteihinsa saman vuoden lopulla. Palestiinan brittiläisen mandaatin kauden alussa brittiviranomaiset sallivat juutalaisten muuttoliikkeen alueelle ja monet juutalaisista saapuivat Tel Avivin vuonna 1936 avatun sataman kautta. Kaupungin kasvaessa se oli myös saanut kaupungin hallinnollisen aseman vuonna 1934. Ensimmäisten pääosin Venäjältä ja Puolasta tulleiden siirtolaisten lisäksi kaupunkiin muutti nyt myös juutalaisia Jemenistä ja natsi-Saksasta. Muuttoliike aiheutti jännitteitä juutalaisten ja arabien välillä, jotka puhkesivat ajoittain myös väkivaltaisuuksiksi. Tuhannet juutalaiset olivat siirtyneet Tel Aviviin Jaffasta vuoden 1921 yhteenottojen jälkeen. Vuoteen 1933 mennessä Tel Aviv oli kasvanut ohi Jaffasta. Kaupungin ensimmäinen pormestari Meir Dizengoff pyysi kasvavan kaupungin kanssa apua kaupunkisuunnittelija Patrick Geddesiltä, joka laati 100 000 asukkaan puutarhakaupungin suunnitelman. Suunnitelmaa ei toteutettu kokonaisuudessaan, mutta se toimi pohjana tulevalle rakentamiselle.
Itsenäinen Israel
thumb|Aukio Tel Avivissa vuonna 1940. Arabien ja juutalaisten välit kiristyivät edelleen toisen maailmansodan jälkeen. Sionistit olivat myös alkaneet vuodesta 1945 tekemään iskuja aluetta hallinneita brittejä vastaan. Brittisotilaita surmattiin ja siepattiin, minkä lisäksi kaupungissa toimi maanalaisia asetehtaita. Vuoteen 1947 mennessä brittihallinto kaupungissa oli lähinnä muodollinen. Yhdistyneet kansakunnat teki Palestiinan jakosuunnitelman juutalaisten ja arabien valtioihin vuonna 1947. Suunnitelman mukaan Jaffa jäisi arabivaltiolle. Vain hieman ennen Israelin itsenäisyysjulistusta toukokuussa 1948 juutalaisten aseelliset Haganah ja Irgun Zvai Leumi valtasivat kuitenkin Jaffan, jonka asukkaiden suuri valtaosa pakeni.Tyhjentyneeseen kaupunkiin asettui juutalaisia siirtolaisia. Egyptin ilmavoimat teki 15. toukokuuta 1948 ilmaiskun kaupunkiin Israelin itsenäisyyssodan syttymisen jälkeen. Sittemmissä ilmataisteluissa kaupungin yllä pudotettiin kaksi egyptiläiskonetta. Kaupungin sataman kautta saapuville juutalaisille siirtolaisille annettiin saman tien ase ja heidät lähetettiin rintamalle.
Entinen Jaffan kaupunki liitettiin Tel Aviviin vuonna 1950. 1950-luvulla alueeseen liitettiin myös kaupunkia ympäröineitä arabikyliä ja juutalaisyhteisöjä. Jerusalem oli julistettu Israelin pääkaupungiksi vuonna 1950. Kansainvälinen yhteisö ei kuitenkaan tunnustanut siirtoa. Vaikka monet hallinnon toimet siirrettiin Jerusalemiin, suurin osa ulkomaista piti Israelin lähetystönsä Tel Avivissa. Tel Avivin pörssi perustettiin vuonna 1953, jonka jälkeen Tel Aviv alkoi kehittyä finanssialan keskukseksi. Toisaalta Tel Avivin sataman toiminta päättyi vuonna 1965 sen toimintojen siirtyessä Ashdodiin etelässä. Vuosien 1974 ja 1993 välillä virassaan toiminut pormestari Shlomo Lahat muistetaan monista uudistushankkeistaan. Toisaalta kaupungin kasvu hidastui, kun vapaa liitettävä maa loppui kaupungin ympäriltä. Kaupunki alkoi kasvaa vielä 1990-luvulla, jolloin Neuvostoliiton hajoaminen johti siirtolaisten määrän lisääntymiseen. Irak laukaisi kaupunkia vastaan ohjuksia Persianlahden sodan aikana, minkä lisäksi kaupunkia on ajoittain koetellut kiihtynyt arabien ja juutalaisten välinen konflikti, sekä sen mukanaan tuomat terrori-iskut. Kaupunkiin iski kovaa myös 2000-luvun alun talouskriisi, josta toivuttiin kuitenkin nopeasti.
Talous
thumb|vasen|[[Azrieli Center.]] Tel Aviv on Israelin johtava taloudellinen keskus. Kaupungissa oli vuonna 2016 420 000 työntekijää, tai noin 11 % kaikista Israelin työllistyneistä. Heistä 39 % asui kaupungin alueella ja 54 % suuremmalla metropolialueella. Vielä huomattavampi osa, noin kaksi viidesosaa, maan pankki-, vakuutus- ja finanssialan työpaikoista on Tel Avivissa. Lähes kaikilla maan pankeilla ja vakuutusyhtiöillä on pääkonttori Tel Avivissa. Kaupungissa sijaitsee myös maan ainut pörssi. Kaupungin talous pohjautuukin pitkälti jälkiteollisiin aloihin. Teollinen tuotanto on siirtynyt pitkälti muille alueille, mutta Tel Aviv on edelleen esimerkiksi huomattava korkean teknologian alan yritysten keskittymä. Kaupunki ja sen metropolialue on myös Israelin tukku- ja vähittäiskaupan keskus. Matkailu muodostaa oman huomattavan talouden osa-alueensa. Vuonna 2016 kaupungissa oli 68 hotellia ja yli 1,2 miljoonaa matkailijaa.
Liikenne
Tel Aviv on yksi Israelin merkittävimmistä liikenteen solmukohdista. Kaupungissa liikenne perustuu pitkälti autoilulle, mutta esimerkiksi junien käyttö on lisääntynyt. Kaupunkiin on kaavailtu myös pikaraitiotien avaamista. Pikaraitotien on arvioitu valmistuvan vuonna 2021. Tel Avivin rautatieliikenteestä vastaa Israel Railways ja kaupungissa on neljä juna-asemaa. Junaa Tel Aviviin käyttää vuosittain noin 14 miljoonaa matkustajaa. Linja-autoja käyttää päivittäin 550 000 henkilöä. Tel Avivin suurin linja-autoliikennöitsijä on Dan, jonka lisäksi kaupungissa toimii kansallinen liikennöitsijä Egged. Linja-autojen lisäksi kaupungissa on takseja. Israelin tärkein satama Ashdod sijaitsee Tel Avivista etelään ja Ben Gurionin kansainvälinen lentoasema sijaitsee kaakossa.
Väestö
Israelin tilastokeskuksen mukaan Tel Avivin asukasluku oli vuoden 2018 lopussa 451 523. Vuonna 2016 asukasluku oli 438 820. Samana vuonna kaupungin suuremmalla metropolialueella oli noin 3,9 miljoonaa asukasta, eli noin 45 % Israelin väestöstä. Virallisiin asukaslukuihin eivät kuitenkaan sisälly kaupungin tuhannet väliaikaiset työntekijät, laittomat siirtolaiset tai muut ilman kansalaisuutta olevat.
Tel Avivin asukkaiden suuri valtaosa on juutalaisia. Vuonna 2016 juutalaisia oli 397 700 ja muita 41 120. Kaupungin arabit ovat muslimeja ja kristittyjä. Heitä asuu etenkin entisen Jaffan alueella. Vuoden 2015 lopussa kaupungin asukkaista 59 900 oli hiljattain, eli vuoden 1990 jälkeen saapuneita maahanmuuttajia. Maahanmuuttajat ovat asettuneet etenkin kaupungin eteläisiin osiin. Kaupungin eteläosat ovat köyhempiä kuin pohjoisen vanhan keskustan alue, jossa sijaitsevat Tel Avivin vauraimmat kaupunginosat.
Urheilu
Tel Avivin ehkä kansainvälisestikin tunnetuin urheiluseura on koripalloseura Maccabi Tel-Aviv. Paikallisia jalkapalloseuroja ovat esimerkiksi Hapoel Tel Aviv ja Maccabi Tel Aviv. Kaupungissa järjestettiin vuonna 1968 kesäparalympialaiset.
Kaupunkikuva ja nähtävyydet
Tel Avivia on joskus pidetty suhteellisen näyttämättömänä kaupunkina ilman suurempia maamerkkejä tai loistavaa arkkitehtuuria. Kaupungille tyypillisiä rakennuksia ovat olleet kolmi- tai neljäkerroksiset tasakattoiset kerrostalot. Paikallista arkkitehtuuria on kuitenkin alettu hiljattain myös arvostaa. Tel Avivissa on tuhansia funktionalistisia asuinrakennuksia, joita suunnittelivat Bauhaus-koulun sulkemisen jälkeen Natsi-Saksasta paenneet arkkitehdit. Yhtenäisin tämän tyylisuunnan alue, niin sanottu Valkoinen kaupunki, on otettu Unescon maailmanperintöluetteloon. 1960-luvulta lähtien Tel Aviviin on rakennettu myös tornitaloja. Kaupungin ensimmäinen pilvenpiirtäjä oli vuonna 1965 valmistunut 142 metriä korkea Shalom Meir Tower. Kaupungin alueella on kaksi suurta kauppakeskusta, Azrieli Mall ja Ramat Aviv. Kunnantalo sijaitsee Yitzhak Rabinin aukion laidalla. Tel Aviviin liitetty Jaffa tunnettiin pitkään köyhänä ja ränsistyneenä kaupunginosana, mutta sittemmin sen alueelle on rakennettu hotelleja ja paikasta on kehittynyt tärkeä matkailukohde. Yarkonjoen varrella kaupungin pohjoisosassa on useita julkisia puistoja.
Omikron: The Nomad Soul
The Nomad Soul (tunnetaan Pohjois-Amerikassa nimellä Omikron: Nomad Soul ) on Quantic Dreamin kehittämä ja Eidos Interactiven julkaisema seikkailupeli. Peli julkaistiin Windowsille vuonna ja Sega Dreamcastille vuonna 2000.
Pelaaminen
Peli seuraa sarjamurhatapauksen tutkimusta, joka paljastaa kaupungin muinaishistorian taustalla olevan yliluonnollisen totuuden.
Pelaaja voi harjoittaa aseistamatonta ja aseellista taistelua, tutkia Omikron Cityn kolmiulotteista ympäristöä ja keskustella muiden kuin pelaajien kanssa hahmon eteenpäin.
Lars Sonck
Ura
Lars Sonckille myönnettiin professorin arvonimi vuonna 1921 ja Suomen Arkkitehtiliiton kunniajäsenyys 1930.
Suunnittelutöitä
Sonck suunnitteli seitsemän vesitornia. Pietarsaaren (1929), Rauman (1934), Hyvinkään (1942),  Karjaan (1943),  Valkeakosken (1944),  Riihimäen (1944) ja Maarianhaminan (1945) vesitorneista kuitenkin toteutuivat vain Pietarsaaren vesitorni ja Rauman vesitorni, joka on osa nykyistä tornia.
Lisäksi Sonck piirsi vuonna 1922 muun muassa Sarvilinnan huvilan Kustaviin. Helsingin Jätkäsaaressa sijaitsevat Sonckin suunnittelemat makasiinirakennukset ovat viime vuosina saaneet uutta elämää, kun suojeltuun L2-satamamakasiiniin asettui viereen rakennetun Clarion-hotellin kongressikeskus.
Jouko Kuusela
Jouko Ilmari Kuusela (15. joulukuuta 1934 Pori – 23. toukokuuta 2020) oli suomalainen haitarinsoittaja, joka teki yhden pitkäsoitton Selecta-levymerkille vuonna 1983 ja sen jälkeen omakustanteen vuonna 1988.
Angelo Badalamenti
Angelo Badalamenti (22. maaliskuuta 1937 Brooklyn, New York, USA – 11. joulukuuta 2022 ) oli yhdysvaltalainen säveltäjä, joka muistetaan parhaiten elokuvaohjaaja David Lynchin elokuviin luomastaan musiikista.
Italialaisperheeseen New Yorkissa syntyneen Badalamentin isä oli kalatorin omistaja. Poika opiskeli bachelor-tutkinnon Eastman School of Musicissa ja master-tutkinnon Manhattan School of Musicissa. Jo teini-iässä hän säesti laulajia Catskillvuorten lomakeskuksissa ja vähän myöhemmin opetti musiikkia junior high schoolissa Brooklynissä.
Badalamentin yhteistyö David Lynchin kanssa alkoi puoliksi sattumalta. Hänet palkattiin Isabella Rossellinin äänikouluttajaksi elokuvaan Blue Velvet – ja sinisempi oli yö, mutta Badalamenti saikin tehtäväkseen koko elokuvan musiikin säveltämisen.
Lauri Kärki
Lauri Kärki tai Lorentz Kärkisudd (s. n. 1685, k. 1726 tai 1727) oli suomalainen soturi, arvoltaan kapteeni, joka tuli tunnetuksi isonvihan aikana sissijoukkojen päällikkönä.
Kärjen aikaisemmista vaiheista ei ole tietoa, mutta hän lienee ollut talonpoikaista sukua. Vuonna 1710 hän oli luutnantti ns. Luukkoisten vapaajoukoissa ja sittemmin erään osaston kapteeni. Hän liikkui joukkoineen partioretkillä eri puolilla maata vihollisia häiriten, mutta oli samalla siviiliväestöä kohtaan häikäilemätön ja armoton. Sissien toiminnalla ei sotilaalliselta kannalta ollut erityistä merkitystä, mutta väestön kärsimyksiä heidän toimintansa lisäsi myös siksi, sillä venäläiset kostivat sissien aiheuttamat vahingot paikallisille asukkaille.
Kärki sai sodan jälkeen tsaarilta armahduksen, palasi Suomeen ja asettui Juvan Näärinkiin viljelemään autiotilaa. Hän käytti aatelisnimeään Kärkisudd, saatuaan sen ilmoituksensa mukaan Kaarle XII:lta. Kärjen kuolinvuodesta ei ole tarkkaa tietoa, mutta hänen vaimonsa tiedetään olleen Maria Lechlin.
Kara Edwards
Kara Edwards (s. 17. helmikuuta 1977 Lubbock, Texas, Yhdysvallat) on yhdysvaltalainen radiojuontaja ja ääninäyttelijä, joka palkittiin vuosina 2007 ja 2008 Voicey-palkinnolla.
Biografia
Edwards aloitti uransa radion parissa 19-vuotiaana heti high schoolin jälkeen. Ensimmäisiä lähetyksiä hän teki ABC radiolle Dallasissa ja erityisesti Disney radiolle. Vuotta myöhemmin Edwards oli muun muassa yhteisisäntänä radio-ohjelmassa "Squeege and Kara Show". Samalla hän teki myös mainosjuontoja. 2000-luvun alussa Edwards aloitti työskentelemään radion ohella ääninäyttelemissä animaatioissa ja erityisesti FUNimationilla.
Ensimmäiset ääniroolit hän teki vuonna 2001 dubattuaan Dragon Ball Z:taa, jonka aikana ääniohjaaja Christopher Sabat oli vakuuttunut Edwardsin ääninäyttelemisestä ja tarjosi hänelle suuremman roolin samasta sarjasta Gotenin, Videlin ja Gotenksin ääninä. Hän myös dubbasi samat roolit animeen liittyvissä videopeleissä Dragon Ball Z: Budokai ja Dragon Ball Z: Budokai Tenkaichi.
Keväällä 2002 Edwards palkattiin tuottajaksi Pohjois-Karolinan radiokanavan WSSS:n ohjelmaan "Sander Walker in the Morning", joka kesti syksyyn 2003 asti. Helmikuussa 2004 hän palasi takaisin radion pariin yhteisisännäksi Pohjois-Karolinan WSOC -radiokanavan "Jeff Roper Morning Show" ohjelmaan. Tammikuussa 2005 hänen juontaja parinsa Jeff Roper vaihtoi työpaikkaa ja hänen tilalleen palkattiin Rob Tanner, joka työskenteli Kara Edwardsin kanssa uudessa "Tanner in the Morning" radio-ohjelmassa. Ohjelma oli sekoitus paikallista huumoria ja parodiaa, jonka myötä se oli yksi aamun kuunnelluimmista ohjelmista Charlottessa. Edwards jatkoi radiojuontamista aktiivisesti vielä kaksi vuotta, jonka aikana hän teke edelleen äänirooleja FUNimationille. Edwards tapasi myös tulevan aviomiehensä Charlottessa Chris Suchanin, joka työskenteli meteorologina WBTV:lle. Pari meni naimisiin huhtikuussa 2006.
Klopero
Klopero tai Kloperovuori on 193 metriä korkea mäki Koskuella, Kurikan eteläosassa lähellä Parkanon rajaa. Klopero on entisen Jalasjärven kunnan korkein kohta, ja se sijaitsee Ison Madesjärven koillisrannalla. Kloperon korkein kohta on noin 50 metriä Ison Madesjärven ja läheisen Vähän Madesjärven vedenpintaa ylempänä.
Kloperoa peittävät kooltaan melko pienet kivenmurikat eli kloperot. Paikoitellen mäen eteläreunalla murikat ovat kuin kiviaidan muodostelmassa. Kloperon huipulla kasvaa mäntyjä. Kloperon rinteillä on muinaisrantoja ajalta, jolloin Itämeren edeltäjä kuroutui Ancylusjärveksi.
Kloperon koillispuolella sijaitsevat Madesvuori-niminen mäki ja Kloperoneva-niminen suoalue. Kaakossa mäki rajoittuu Saunamaanrämäkän suohon.
Kyhmypallokala
Kyhmypallokala (Monotrete palembangensis, vanh. Tetraodon palembangensis) on suurikokoinen aasialainen makean veden pallokalalaji. Sitä pidetään joskus akvaarioissa.
Ulkonäkö ja koko
Kyhmypallokala voi kasvaa lähes 20 cm pitkäksi. Väritys on oranssinkeltaisen ja ruskean täplikäs, silmät punaruskeat. Se on muodoltaan laatikkomainen, ja voi muiden pallokalojen tapaan pullistaa itsensä kaksin- tai kolminkertaiseksi välttääkseen joutumasta syödyksi.
Alkuperä ja elinympäristö
Kyhmypallokaloja elää joki- ja järvivedessä Laosissa, Thaimaassa, Malesiassa ja Indonesiassa. Se ei vaaniessaan kaivaudu hiekkaan, joten pohjan materiaalilla ei ole niin väliä, mutta luolat, kasvitiheiköt ja muut piilopaikat ovat sille mieluisia.
Käyttäytyminen ja lisääntyminen
Kyhmypallokala on melko aggressiivinen laji. Se ei yleensä yritä syödä itseään isompia kaloja, mutta akvaariossa sitä suositellaan pidettäväksi varmuuden vuoksi yleensä erossa muista lajeista. Se ei uiskentele yhtä aktiivisesti ympäriinsä kuin monet muut pallokalat, vaan vaanii saalista ja hyökkää sitten sen kimppuun nopealla syöksyllä. Se kutee jonkun materiaalin pinnalle, toisinaan luoliin. Koiras vartioi mätiä.
Vesiarvot ja ravinto
Kyhmypallokala elää koko ikänsä makeassa vedessä, jonka pitäisi olla keskikovaa (kovuus 8–20 °H) ja neutraalia tai lievästi emäksistä (pH 6,8–7,6). Sopiva lämpötila on 24–28 °C. Kala on herkkä huonolle vedenlaadulle. Kyhmypallokala syö pieniä kuorellisia selkärangattomia: simpukoita, kotiloita ja äyriäisiä. Sen pitää saada kovakuorista ruokaa, koska sen hampaat kasvavat jatkuvasti ja kehittyvät muuten ongelmaksi. Kala on niin rauhallinen, että se kuluttaa vähän, ja usein riittää, että sitä ruokitaan joka toinen päivä.
Harkovan kansainvälinen lentoasema
Harkovan kansainvälinen lentoasema ( eli Osnovan lentoasema, ) on kansainvälinen lentoasema itäisessä Ukrainassa, Harkovan alueella, noin 12 kilometriä Harkovan keskustasta etelään. Lentoasema tunnetaan sijaintinsa johdosta myös Osnovan (tai Harkova-Osnovan) kansainvälisenä lentoasemana.
Vuonna 2012 lentoasemaa käytti 501 400 ja vuonna 2013 605 000 lentomatkustajaa. Harkova oli tuolloin Ukrainan seitsemänneksi vilkkain lentoasema.